
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση - Συγκρότηση Υπηρεσιακού Συμβουλίου Υπαλλήλων 

του ΝΙΜΤΣ. 1 

Κήρυξη υποχρεωτικής της από 12.5.86 ΣΣΕ των εργατοτεχνι- 
τών-τριών κονσερβοποιΐας και αλιπάστων όλης της χώρας. . 2 
Ανακατανομή θέσεων προσωπικού ορισμένων κλάδων του ΙΚΑ. 3 
Προσωρινή πρόσληψη προσωπικού στον Οργανισμό Δημόσιας 

Αντίληψης Ζακύνθου . 4 

Ορισμός αναγκαιούντος προσωπικού για πρόσληψη στον Κρα¬ 
τικό Παιδικό Σταθμό Γκύζη . 5 

Αύξηση των συντάξεων που χορηγεί ο Κλάδος Αυτοτελώς Απα- 
σχολουμένων Ελεύθερων και Ανεξάρτητων Επαγγελματιών 

του ΙΚΑ, στους συνταξιούχους του πρώην ΤΑΕΚ . 6 

Έγκριση της 31/2387/13.10.1987 απόφασης της Λιμενικής 
Αρχής Πόρου περί καθορισμού ναύλου επιβατών και οχημά¬ 
των των τοπικών δρομολογιακών γραμμών Πόρου - Γαλατά 
Τροιζηνίας . 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ. 

Αριθ. Φ.956.1/121/511153/Σ.6881 (1) 


Σύσταση - Συγκρότηση Υπηρεσιακού Συμβουλίου Υπαλλήλων του 

ΝΙΜΤΣ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 14 του Ν. 1586/1986. 
β. Τις διατάξεις του άρθρου 8 του ΠΔ 611/1977. 
γ. Το αριθ. 583/11.9.87 Πρακτικό ΔΣ/ΝΙΜΤΣ. 
δ. Την 072.2/7/Γ 1584/6.11.86 (ΦΕΚ 784/7.11.86 τ.Β') 
Κοινή απόφαση των Πρωθυπουργού και Αντιπροέδρου της Κυβέρ¬ 
νησης και ΥΕΘΑ «Περί ανάθεσης καθηκόντων ΥΕΘΑ στον ΥΦΕΘΑ 
Ορέστη Παπαστρατή», αποφασίζουμε: 

2. Συνιστούμε στο ΝΙΜΤΣ Υπηρεσιακό Συμβούλιο Υπαλλήλων, 
που συγκροτείται, όπως παρακάτω: 

α. Από ένα μόνιμο υπάλληλο με βαθμό Α' του Ιδρύματος, Προϊ¬ 
στάμενο Δ/νσης, που ορίζεται ως Πρόεδρος με αναπληρωτή του μό¬ 
νιμο υπάλληλο του ΝΙΜΤΣ με βαθμό Α', 

β. Από δύο μονίμους υπαλλήλους με βαθμό Α' προερχομένους 
από Δημόσια Υπηρεσία ή άλλο ΝΠΔΔ, με αναπληρωτές τους υπαλ¬ 
λήλους με βαθμό Α'. 

γ. Από δύο αιρετούς εκπροσώπους των υπαλλήλων του ΝΙΜΤΣ. 

3. Στις περιπτώσεις που θα κρίνονται πειθαρχικές υποθέσεις των 
υπαλλήλων, καθήκοντα προέδρου θα ασκεί ο Πρόεδρος του ΔΣ του 
ΝΙΜΤΣ, αναπληρούμενος από τον τακτικό πρόεδρο του Συμβουλίου. 


4. Γραμματέας του Συμβουλίου ορίζεται υπάλληλος του ΝΙΜΤΣ 
με βαθμό Α' ή Β’ με αναπληρωτή τον υπάλληλο του ΝΙΜΤΣ με 
βαθμό τουλάχιστον Β’. 

5. Οι υποθέσεις που εκκρεμούν στα υφιστάμενα Υπηρεσιακά Συμ¬ 
βούλια και για τις οποίες δεν έχει ληφθεί απόφαση, κρίνονται από το 
υπηρεσιακό συμβούλιο, που συνιστάται με την απόφαση αυτή. 

6. Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 3 Νοεμβρίου 1987 

Ο Υφυπουργός 

ΟΡΕΣΤΗΣ ΠΑΠΑΣΤΡΑΤΗΣ 

- 4 - 

Αριθ. 19332 (2) 

Κήρυξη υποχρεωτικής της από 12.5.86 ΣΣΕ των εργατοτεχνιτών- 
τριών κονσερβοποιΐας και αλιπάστων όλης της χώρας. 

Ο ΓΕΝ. ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας 
κατά τη συνεδρίαση αυτού της 17 Δεκεμβρίου 1987. 

3. Τα στοιχεία του φακέλλου από τα οποία προκύπτει ότι συντρέ¬ 
χουν οι αριθμητικές προϋποθέσεις για την κήρυξη υποχρεωτικής της 
πιο πάνω ΣΣΕ, δηλαδή ότι οι δεσμευόμενοι εργοδότες απασχολούν 
τα 3/5 των εργαζομένων στην Ελλάδα στην Κονσερβοποιΐα και τα 
Αλίπαστα. 

4. Την υπ’ αριθ. 96994/87 (ΦΕΚ 551 τΒ' της 20.10.87) από¬ 
φαση Υπουργού Εργασίας (μεταβίβαση αρμοδιοτήτων του Υπουρ¬ 
γού Εργασίας και εξουσία υπογραφής στους Γενικό Γραμματέα 
κλπ), αποφασίζουμε: 

1. Κηρύσσουμε υποχρεωτική την από 12.5.86 ΣΣΕ των εργατο- 
τεχνιτών-τριών Κονσερβοποιΐας & Αλιπάστων όλης της Χώρας με 
την επιφύλαξη των διατάξεων της από 18.10.85 Π.Ν.Π. «Μέτρα 
προστασίας της Εθνικής Οικονομίας» (ΦΕΚ 179/Α/18.10.85) για 
όλους τους εργοδότες και εργαζομένους του επαγγέλματος, που 
αφορά αυτή. 

2. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

3. Η απόφαση αυτή να δημοσιευτεί στην Εφημερίδα της Κυβερ¬ 
νήσεως. 

Αθήνα, 24 Δεκεμβρίου 1987 

Ο Γενικός Γραμματέας 
ΠΕΤΡΟΣ ΜΩΡΑΛΗΣ ' 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ21/1596 (3) 

Ανακατανομή θέσεων προσωπικού ορισμένων κλάδων τον ΙΚΑ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ και 
ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ * 

Έχοντας υπόψη: 

1. Την παράγραφο 5 του άρθρου 22 του ν. 1735/1987 «προσλή¬ 
ψεις στο δημόσιο τομέα κ.λ.π.» (ΦΕΚ 195/Α/87), αποφασί¬ 
ζουμε: 

1. Την ανακατανομή αριθμού κενών θέσεων προσωπικού ορισμέ¬ 
νων κλάδων του ΙΚΑ ως εξής: 

α) Στον κλάδο ΠΕΙ Διοικητικό - Οικονομικό μεταφέρονται διακό¬ 
σιες (200) κενές θέσεις από τον κλάδο ΔΕΙ Διοικητικό - Λογιστικό. 

β) Στον κλάδο ΤΕ4 Δ/κό - Στατιστικό, ο οποίος μετονομάζεται σε 
κλάδο ΤΕ Διοικητικό-Λογιστικό, μεταφέρονται τριακόσιες (300) θέ¬ 
σεις από τον Κλάδο ΔΕΙ Δ/κο - Λογιστικό. 

γ) Στον κλάδο ΤΕ7 καθαριστριών μεταφέρονται ογδόντα (80) κε¬ 
νές θέσεις από τον κλάδο ΤΕ9 Οδηγών Ανελκυστήρων. 

2. Μετά την παραπάνω μεταφορά οι θέσεις των κλάδων ΠΕΙ 
Διοικητικού - Οικονομικού, ΤΕ Διοικητικού - Λογιστικού, ΔΕΙ Διοι¬ 
κητικού - Λογιστικού, ΤΕ7 Καθαριστριών και ΤΕ9 Οδηγών Ανελ¬ 
κυστήρων, αναδιαρθρώνονται ως εξής: 

α) Κλάδος ΠΕΙ Διοικητικός - Οικονομικός, θέσεις χίλιες πεντα¬ 
κόσιες ογδόντα έξι (1.586) από τις οποίες δύο (2) προσωποπαγείς 
του Ν.Δ. 76/74 και του Ν. 1476/84. 

β) Κλάδος ΤΕ Διοικητικός - Λογιστικός, θέσεις τριακόσιες εξήντα 
μια (361) και εβδομήντα τέσσερες (74) προσωποπαγείς του ν. 
1586/86 (άρθρο 17 παρ. 6). 

γ) Κλάδος ΔΕΙ Διοικητικός - Λογιστικός, θέσεις δύο χιλιάδες 
οκτακόσιες ενενήντα δύο (2.892), από τις οποίες είκοσι τρεις (23) 
προσωποπαγείς του Ν.Δ. 76/74 και του Ν. 1476/84. 

δ) Κλάδος ΥΕ7 Καθαριστριών, θέσεις πεντακόσιες εβδομήντα 
επτά (577), από τις οποίες είκοσι πέντε (25) προσωποπαγείς του Ν. 
1476/84. 

ε) Κλάδος ΥΕ9 Οδηγών Ανελκυστήρων, θέσεις είκοσι δύο (22) 
από τις οποίες μια (1) προσωποπαγής του Ν. 1476/84. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 7 Ιανουάριου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ I. ΦΛΩΡΟΣ 

- ♦- 

Αριθ. Α2α/34114 (4) 

Προσωρινή πρόσληψη προσωπικού στον Οργανισμό Δημόσιας Αντί¬ 
ληψης Ζακύνθου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις: 

α) Του άρθρου 5 Κεφ. Β' του Ν. 993/79. 

β) Του άρθρου 9 του Ν. 1476/84. 

γ) Του άρθρου 14 του Ν. 1735/87. 

2) Την απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων αριθ. 1358/87 (ΦΕΚ 
535/87 τ. Β'). 

3) Την πράξη του Υπουργού Προεδρίας της Κυβέρνησης αριθ. 
213/11.5.87. 

4) Το απόσπασμα πρακτικού της αριθ. 18/8.12.87 συνεδρίασης 
του Δ.Σ. του Ο.Δ.Α.Ζ. 

5) Το έγγραφο του Ο.Δ.Α.Ζ. αριθ. οικ. 1640/9.12.87. 

6) Τις επείγουσες και απρόβλεπτες ανάγκες. 

7) Το γεγονός ότι οι ανάγκες αυτές δεν μπορούν να καλυφθούν με 
το προσωπικό που υπηρετεί ή με απόσπαση, αποφασίζουμε: 

Ορίζουμε τον αριθμό του αναγκαιούντος προσωπικού για πρόσ¬ 
ληψη στον Οργανισμό Δημόσιας Αντίληψης Ζακύνθου σε ένα (1) 
φαρμακοποιό, μία (1) βοηθό αδελφή νοσοκόμα, δύο (2) καθαρίστριες 
- πλύντριες, ένα (1) θυρωρό - νυχτοφύλακα, ένα (1) βοηθό μαγείρου, 


μία (1) θαλαμηπόλο και ένα (1) εργάτη, με σχέση εργασίας ιδιωτι¬ 
κού δικαίου και για χρονικό διάστημα μέχρι οκτώ (8) μήνες, για την 
αντιμετώπιση επειγουσών υπηρεσιακών αναγκών και τον όρο ότι 
έχει προβλεφθεί σχετική πίστωση στον προϋπολογισμό του Ιδρύμα¬ 
τος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Δεκεμβρίου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 
-♦- 

Αριθ. Α2α/35166 (5) 

Ορισμός αναγκαιούντος προσωπικού για πρόσληψη στον Κρατικό 
Παιδικό Σταθμό Γκύζη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις: 

α) Του άρθρου 9 του Ν. 1476/84. 

β) Του άρθρου 5 Κεφ. Β' του Ν. 993/79. 

γ) Του άρθρου 14 του Ν. 1735/87. 

2) Την απόφαση αριθ. 1358/87 (ΦΕΚ 535/5.10.87 τ. Β') του 
Πρωθυπουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων. 

3) Την πράξη του Υπουργού Προεδρίας της Κυβέρνησης αριθ. 
213/11.5.87. 

4) Τις επείγουσες ανάγκες του Κ.Π.Σ. Γκύζη που δεν μπορούν να 
καλυφθούν από το υπάρχον προσωπικό ή με απόσπαση. 

5) Το αριθμ. 204/11.12.87 έγγραφο του Κ.Π.Σ. Γκύζη, απο¬ 
φασίζουμε: 

Ορίζουμε τον αριθμό του αναγκαιούντος για πρόσληψη προσωπι¬ 
κού στον Κρατικό Παιδικό Σταθμό Γκύζη σε ένα (1) άτομο για προ¬ 
σωπικό καθαριότητας - βοηθ. εργασιών, με σχέση εργασίας ιδιωτι¬ 
κού δικαίου και για χρονικό διάστημα μέχρι οκτώ (8) μήνες και 
εγκρίνουμε την απόφαση του Διοικητικού Συμβουλίου του Σταθμού 
που πάρθηκε στην αριθ. 22/4.12.1987 συνεδρίασή του για την 
πρόσληψη της Ελένης Καλλιβωκά από 8.1.88, για την αντιμετώ¬ 
πιση των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιανουάριου 1988 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 
-- 

Αριθ. Φ,38/2955 (6) 

Αύξηση των συντάξεων που χορηγεί ο Κλάδος Αυτοτελώς Απασχο- 

λουμένων Ελεύθερων και Ανεξάρτητων Επαγγελματιών του 

ΙΚΑ, στους συνταξιούχους του πρώην ΤΑΕΚ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις των άρθρων 23, 24 και 27 του Ν. 1558/85 
(ΦΕΚ 137 τ. Α'). 

2) Τις διατάξεις του άρθρου 5 του Π. Δ/τος 437/1985 «Καθορι¬ 
σμός και ανακατανομή των αρμοδιοτήτων των Υπουργείων (ΦΕΚ 
157/19.9.85 Α'). 

3) Την αρ. 1358/2.10.87 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Υγείας, Πρόνοιας και Κοινωνι¬ 
κών Ασφαλίσεων (ΦΕΚ 535/5.10.87 τ. Β'). 

4. Τις διατάξεις των άρθρων 7, 8 και 10 του Ν. 1422/1984 
(ΦΕΚ 27 τ. Α') και τις Φ.21/1276/24.4.84 (ΦΕΚ 254 τ. Β') και 
Φ.38/1209/16.5.84 (ΦΕΚ 311 τ. Β') αποφάσεις του Υπουργού 
Κοινωνικών Ασφαλίσεων. 

5. Τη διάταξη του άρθρου 31 του Κλάδου Αυτοτελώς Απασχο- 
λουμένων και Ανεξάρτητων Επαγγελματιών του ΙΚΑ (Π.Δ. 390/ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

1984 ΦΕΚ 135 τ. Α’). 

6. Τη διάταξη της παραγράφου 4 του άρθρου 1 του Ν. 4577/ 
1966 (ΦΕΚ 230 τ. Α’). 

7. Τη διάταξη του άρθρου 30 του Ν. 1027/1980, όπως αντικα- 
ταστάθηχε και συμπληρώθηκε από το άρθρο 7 του Ν. 1275/1982 
και το άρθρο 43 του Ν. 1469/1984 (ΦΕΚ 111 τ. Α’). 

8. Την αρ. 2 απόφαση της 25.11.1987 συνεδρίασης της Διοικη¬ 
τικής Επιτροπής του Κλάδου Α.Α.Ε.Α.Ε. του ΙΚΑ και την 493 από¬ 
φαση του Δ.Σ. του ΙΚΑ που έλαβε στην 17.12.87 συνεδρίασή του, 
αποφασίζουμε: 

Οι συντάξεις που χορηγεί ο Κλάδος Αυτοτελώς Απασχολούμενων 
Ελευθέρων και Ανεξάρτητων Επαγγελματιών του ΙΚΑ στους συντα¬ 
ξιούχους του πρώην ΤΑΕΚ αυξάνονται από 1.5.87 κατά ποσοστό 
1% και από 1.9.87 κατά ποσοστό 4,5%. 

Από τις ίδιες παραπάνω ημερομηνίες τα κατώτατα όρια για τις 
συντάξεις γήρατος - αναπηρίας καθορίζονται, αντίστοιχα, στο ποσό 
των 15.960 και 16.680 δρχ. και για τις συντάξεις θανάτου στο 
ποσό των 13.790 δρχ. των 14.410 δρχ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιανουάριου 1988 

Ο ΥΦΥΠΟΥΡΓΟΣ 

ΝΙΚΟΛ. ΡΙΖΟΓΙΑΝΝΗΣ 

-♦- 

Αριθ, 3524/88 (7) 

Έγκριση της 31/2387/13.10.1987 απόφασης της Λιμενικής Αρ¬ 
χής Πόρου περί καθορισμού ναύλου επιβατών και οχημάτων των 

τοπικών δρομολογιακών γραμμών Πόρου - Γαλατά Τροιζη- 

νίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1) Τις διατάξεις του άρθρου 178 παρ. 2 του Ν.Δ. 187/1973 
(ΦΕΚ 261 τ. Α') «περί Κώδικος Δημοσίου Ναυτικού Δικαίου». 

2) Την 31/2387/13.10.1987 απόφαση της Λιμενικής Αρχής 
Πόρου. 

3) Την αριθ. 28966/9.11.1988 σύμφωνη γνώμη Νομαρχίας 
Πειραιά, αποφασίζουμε: 

Άρθρο μόνο. 

α) Εγκρίνουμε την παρακάτω 31/2387/13.10.1987 απόφαση 
της Λιμενικής Αρχής Πόρου: 


Περί καθορισμού ναύλου επιβατών και οχημάτων τοπικής γραμμής 

Πόρου - Γαλατά Τροιζηνίας. 

Ο ΛΙΜΕΝΑΡΧΗΣ ΠΟΡΟΥ 
Έχοντας υπόψη: 

1. Τον μέχρι σήμερα ναύλο επιβατών και οχημάτων, όπως καθο¬ 
ρίστηκε με την αριθμ. 21/1056/16.5.85 απόφασή μας. 

2. Την αριθμ. 131000/10-87 Δ/γή ΥΕΝ/ΔΟΛ 2ον, με την 
οποία αυξάνονται οι ναύλοι επιβατών και οχημάτων κατά 10% στις 
τοπικές δρομολογιακές γραμμές της χώρας. 

Αφού είδαμε τις διατάξεις: 

1. Του άρθρου 187 παρ. 2 του Ν.Δ. 187/73 (ΦΕΚ 261 τ. Α’) 
«περί Κώδικος Δημοσίου Ναυτικού Δικαίου», αποφασίζουμε: 

Αυξάνουμε τον ισχύοντα ναύλο επιβατών και οχημάτων στην 
πορθμειακή γραμμή Πόρου - Γαλατά κατά 10% διαμορφούμενος 
όπως πιο κάτω: 

1. Ναύλος επιβατών: 

Από Πόρο για Γαλατά και αντίστροφα: Δρχ. 12,00 

2. Ναύλος οχημάτων: 

α) Αυτοκίνητα Ταξί - Αγοραία Δρχ. 173,00 

β) Αυτοκίνητα Ι.Χ. βάρους μέχρι 1.000 χιλ/μων » 173,00 

γ) Αυτοκίνητα Ι.Χ. από 1.001-2.000 χιλ/μα » 217,00 

δ) Φορτηγών βάρους μέχρι 1.000 χιλ/μα » 217,00 

ε) Φορτηγών βάρους από 1.001-2.000 χιλ/μα » 238,00 

στ) Φορτηγών βάρους από 2.001-3.000 χιλ/μα » 279,00 

ζ) Φορτηγών βάρους από 3.001-4.000 χιλ/μα » 323,00 

η) Φορτηγών βάρους από 4.001-5.000 χιλ/μα » 344,00 

θ) Φορτηγών βάρους από 5.001-8.000 χιλ/μα » 431,00 

ι) Λεωφορεία - Πούλμαν » 539,00 

ια) Τρικύκλων αυτοκινήτων (Μοτοποδήλατα) » 42,00 

ιβ) Δικύκλων αυτοκινήτων (Βέσπαι - Μοτοσυκλέται) » 34,00 

3. Στο ναύλο των οχημάτων συμπεριλαμβάνεται και ο ναύλος του 
οδηγού του οχήματος. 

4. Οι πιο πάνω αναφερόμενοι ναύλοι για κανένα λόγο δεν προσαυ¬ 
ξάνονται, συμπεριλαμβανομένης σ’ αυτή κάθε προσαύξησης για 
δώρο Χριστουγέννων - Ν. έτους και Πάσχα, όπως επίσης και κάθε 
άλλης γενικής εισφοράς. 

5. Η ισχύς της παραπάνω απόφασης αρχίζει από την κοινοποίησή 
της. 

Πόρος, 13 Οκτωβρίου 1987 
Ο Λιμενάρχης 

Ανθ/ρχος Λ.Σ. ΔΗΜΗΤΡΙΟΣ ΠΕΡΔΙΚΟΤΡΗΣ 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 8 Ιανουάριου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




